ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 13.06.1995 
COM(95)26Ô τελικό 
ΙΙρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
με την οποία επιτρέπεται σε ορισμένα κράτη μέλη να εφαρμόσουν ή να 
συνεχίσουν να εφαρμόζουν σε ορισμένα πετρελαιοειδή που χρησιμοποιούνται 
για συγκεκριμένους σκοπούς μειωμένους συντελεστές ειδικών φόρων 
κατανάλωσης ή απαλλαγές από ειδικούς φόρους κατανάλωσης σύμφωνα 
με τη διαδικασία που προβλέπεται στο άρθρο 8 παράγραφος 4 
της οδηγίας 92/81/ΕΟΚ 
(υποβληθείσα από την Ιϊπιτροπή) 

ΑΙΤΙΟΛΟΓΙΚΗ ΕΚΘΕΣΗ 
Δυνάμει του άρθρου 8 παράγραφος 4 της οδηγίας 92/81/ΕΟΚ του Συμβουλίου1 για 
την εναρμόνιση των διαρθρώσεων των ειδικών φόρων κατανάλωσης που 
επιβάλλονται στα πετρελαιοειδή, το Συμβούλιο, αποφασίζοντας ομόφωνα μετά 
από πρόταση της Επιτροπής, μπορεί να εξουσιοδοτήσει ένα κράτος μέλος να 
χορηγήσει απαλλαγές ή μειώσεις για λόγους που σχετίζονται με ορισμένες ειδικές 
πολιτικές. 
Οι ιταλικές αρχές ενημέρωσαν την Επιτροπή σχετικά με την πρόθεση τους να 
συνεχίσουν να εφαρμόζουν μειωμένους συντελεστές ειδικών φόρων κατανάλωσης 
για τη βενζίνη που καταναλώνεται στο "Friuli - Venezia Giulia". θα εφαρμοστούν 
διαφορετικές μειώσεις συντελεστών σε τέσσερεις γεωγραφικές ζώνες σε συνάρτηση 
με την απόσταση τους από τα σύνορα της περιφέρειας. 
Σύμφωνα με τις διατάξεις της οδηγίας, το αίτημα της Ιταλίας κοινοποιήθηκε στα 
κράτη μέλη. Η Επιτροπή κατάρτισε την παρούσα πρόταση, η οποία θα επιτρέψει 
στο Συμβούλιο να αποφασίσει εάν πρέπει να εγκρίνει τη ζητούμενη εξουσιοδότηση. 
Η οδηγία προβλέπει ότι η Επιτροπή επανεξετάζει περιοδικά αυτές τις απαλλαγές ή 
μειώσεις. Εάν κρίνει ότι δεν είναι δυνατόν να διατηρηθούν διότι στρεβλώνουν τον 
ανταγωνισμό ή τη λειτουργία της εσωτερικής αγοράς ή διότι δεν συμβιβάζονται με 
την πολιτική της Κοινότητας στον τομέα της προστασίας του περιβάλλοντος, 
υποβάλλει κατάλληλες προτάσεις στο Συμβούλιο. Εν πάση περιπτώσει, το 
αργότερο στις 31 Δεκεμβρίου 1996 η Επιτροπή υποβάλλει στο Συμβούλιο έκθεση 
σχετικά με αυτές τις απαλλαγές και μειώσεις. 
ΕΕ αριθ. L 316 της 31 Οκτωβρίου 1992. 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
με την οποία επιτρέπεται σε ορισμένα κράτη μέλη να εφαρμόσουν ή να 
συνεχίσουν να εφαρμόζουν σε ορισμένα πετρελαιοειδή που χρησιμοποιούνται 
για συγκεκριμένους σκοπούς μειωμένους συντελεστές ειδικών φόρων 
κατανάλωσης ή απαλλαγές από ειδικούς φόρους κατανάλωσης σύμφωνα 
με τη διαδικασία που προβλέπεται στο άρθρο 8 παράγραφος 4 
της οδηγίας 92/81/ΕΟΚ 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη: 
τη συνθήκη για την ίδρυση της Ευρωπαϊκής Κοινότητας, 
την οδηγία 92/81/ΕΟΚ του Συμβουλίου της 19ης Οκτωβρίου 1992 για την 
εναρμόνιση των. διαρθρώσεων των ειδικών φόρων κατανάλωσης που επιβάλλονται 
στα πετρελαιοειδή, και ιδίως το άρθρο 8 παράγραφος 4, 
την πρόταση της Επιτροπής, 
Εκτιμώντας: 
ότι δυνάμει του άρθρου 8 παράγραφος 4 της οδηγίας 92/81/ΕΟΚ το Συμβούλιο, 
αποφασίζοντας με ομοφωνία μετά από πρόταση της Επιτροπής, μπορεί να 
εξουσιοδοτήσει ένα κράτος μέλος να χορηγήσει, για λόγους που σχετίζονται με 
ορισμένες ειδικές πολιτικές, απαλλαγές ή μειώσεις των ειδικών φόρων 
κατανάλωσης που επιβάλλονται στα πετρελειοειδή· 
ότι οι ιταλικές αρχές ενημέρωσαν την Επιτροπή για την πρόθεση τους να 
εφαρμόσουν μειωμένους συντελεστές ειδικών φόρων κατανάλωσης για τη βενζίνη 
που καταναλώνεται στο "Friuli-Venezia Giulia'\ οι οποίοι προβλέπονται στη 
φορολογική νομοθεσία τους και στους οποίους πρέπει να εφαρμοστεί η διαδικασία 
του άρθρου 8 παράγραφος 4 της οδηγίας· 
ότι η συμφωνία συνεργασίας μεταξύ της ΕΚ και της Σλοβενίας, η οποία 
υπογράφτηκε στις 23.3.1993, προβλέπει τη δυνατότητα λήψης μέτρων διασφάλισης 
σε περίπτωση σοβαρών διαταραχών σε έναν τομέα οικονομικής δραστηριότητας ή 
δυσχερειών που μπορούν να έχουν σημαντικές αρνητικές επιπτώσεις στην 
οικονομική κατάσταση μιας περιφέρειας· 
ότι τα άλλα κράτη μέλη έχουν ενημερωθεί σχετικά* 
ότι έχει γίνει δεκτό από την Επιτροπή και όλα τα κράτη μέλη ότι αυτή η εξαίρεση 
δικαιολογείται στο πλαίσιο της εφαρμογής ειδικών πολιτικών και δεν προκαλεί 
στρεβλώσεις του ανταγωνισμού ούτε παρεμποδίζει τη λειτουργία της εσωτερικής 
αγοράς· 
ότι η Επιτροπή επανεξετάζει συνεχώς αυτές τις μειώσεις ή απαλλαγές προκειμένου 
να εξακριβώσει εάν συμβιβάζονται με τη λειτουργία της εσωτερικής αγοράς ή με 
την πολιτική της Κοινότητας στον τομέα της προστασίας του περιβάλλοντος· 
ότι σύμφωνα με το άρθρο 8 παράγραφος 6 της οδηγίας 92/81/ΕΟΚ, το αργότερο 
στις 31 Δεκεμβρίου 1996 το Συμβούλιο θα επανεξετάσει την κατάσταση με βάση 
έκθεση της Επιτροπής, 
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
Άρθρο 1 
Σύμφωνα με τις διατάξεις του άρθρου 8 παράγραφος 4 της οδηγίας 92/81/ΕΟΚ και 
με την επιφύλαξη των υποχρεώσεων που προβλέπονται στην οδηγία 92/82/ΕΟΚ 
του Συμβουλίου της 19ης Οκτωβρίου 1992 για την προσέγγιση των συντελεστών 
των ειδικών φόρων κατανάλωσης που επιβάλλονται στα πετρελαιοειδή2, η Ιταλική 
Δημοκρατία εξουσιοδοτείται να εφαρμόσει μείωση στον ειδικό φόρο κατανάλωσης 
για τη βενζίνη που καταναλώνεται στο έδαφος του "Friuli-Venezia Giulia\ έως τις 
31 Δεκεμβρίου 1996. 
Άρθρο 2 
Η παρούσα απόφαση απευθύνεται στην Ιταλική Δημοκρατία. 
Βρυξέλλες, Για το Συμβούλιο 
Ο Πρόεδρος 
ΕΕ αριθ. L 316 της 31.10.1992, σ. 1.9. 
ISSN 0254-1483 
COM(95) 260 τελικό 
ΕΓΓΡΑΦΑ 
GR 09 12 
Αριθ. καταλόγου : CB-CO-95-281-GR-C 
ISBN 92-77-90326-0 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λσυζεμβούργο